&larr Resensie vir die lesers
Statuur na alle kante toe &rarr
3 antwoorde op Trustaan
crito het gesê op Julie 13, 2010
@Francois via MaanKind: Dankie vir die agtergrond. Ek begryp dis 'n moeilike situasie waarin jy verkeer en dat die presiese tydbepaling van wanneer die resensie verskyn, nie in jou hande is nie. In hierdie geval was daar geen skade na enige kant nie, maar gestel jy het "Abel" te lig gevind? Ek glo nie dit sou bygedra het tot die vinnige oplossing van die dispuut nie!
Maar ek het baie simpatie – en ek hoop dat jy meer Afrikaanse boeke wil resenseer ná die turbulensie.
Interessante gedagte oor die kies van eweknieë as resensente. Moet digters ander digters se werk bespreek? My eerste reaksie is: Hoekom nie? Dit is wanneer die verskuilde agendas oorhand begin kry oor gesonde verstand dat sulke resensente mens hinder. Dit gebeur gelukkig nie te dikwels nie, net ongelukkig dat sommige van die agendas al so in die oopte is dat ons selfs hier op Stellenbosch daarvan gehoor het.Dan lees mens die resensies maar met 'n oog vir die humor daarin.
crito het gesê op Julie 16, 2010
@Lo-Ammi: Dit lyk my nie of die saak opgelos sal word alvorens al die betrokkenes mekaar in die oë kyk nie. My vriende in die uitgewerswese sê vir my dat NB (en sy voorgangers) nog altyd 'n uitgewer was wat skrywers besonder billik behandel het in hul kontrakte. Ek neem aan dat hulle baie hard sal probeer om dié beeld te beskerm. Marinda Engelbrecht moet eweneens ook haar kans kry om behoorlik te reageer. Daarna sal mens eers werklik weet of hier skade berokken is wat nooit ongedaan gemaak kan word nie – na alle kante toe, vermoed ek.
crito het gesê op Julie 20, 2010
@Lo-Ammi: Volgens Francois Bloemhof se Faceboek-inskrywing is die saak nou in der minne geskik. As ek die saak so bekyk, is die enigste mense wat sleg daarvan afgekom het, diegene wat kwetsende opmerkings op Francois se Facebook-inskrywings gemaak het.
@ Francois: Gaan meer detail bekend gemaak word? Nou hou ek net duim vas dat jy aan die skryf sal bly!